บาทเปิด 31.87/89บาทต่อดอลลาร์ แนวโน้มยังอ่อนค่า
เงินบาทเปิดตลาด 31.87/89บาทต่อดอลลาร์ แนวโน้มยังอ่อนค่าจากปัจจัยในประเทศ เป็นหลัก มองกรอบวันนี้ 31.80-32.00 บาทต่อดอลลาร์
23 เม.ย. 2562

เงินบาทเปิดตลาด 31.87/89บาทต่อดอลลาร์ แนวโน้มยังอ่อนค่าจากปัจจัยในประเทศ เป็นหลัก มองกรอบวันนี้ 31.80-32.00 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.87/89 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 31.87/89 บาท/ดอลลาร์
วันนี้คาดว่าเงินบาทจะเคลื่อนไหวไม่มากนัก แต่ยังมีโอกาสจะไปในทิศทางที่อ่อนค่า โดยเฉพาะจากผลของปัจจัยพื้นฐานในประเทศเป็นหลัก ทั้งเรื่องความไม่แน่นอนทางการเมือง ประกอบกับเมื่อวานนี้ กระทรวงพาณิชย์รายงานมูลค่าการส่งออกไทยเดือนมี.ค.62 ที่กลับมาติดลบเกือบ 5% ขณะที่ปัจจัยต่างประเทศ ในสัปดาห์นี้นักลงทุนรอดูการประกาศตัวเลข GDP ไตรมาส 1/62 ของสหรัฐช่วงปลายสัปดาห์นี้
"เงินบาทยังมีโอกาสที่จะอ่อนค่าได้ จากปัจจัยพื้นฐานบ้านเราเอง คือ การเมืองที่ยังมีความไม่แน่นอน รวมทั้งเมื่อวานนี้ยอดส่งออกเดือนมี.ค.ก็ออกมาติดลบ" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.80-32.00 บาท/ดอลลาร์